American Apparel, Inc.|  |
| Pramonė | mažmeninė prekyba |
| Įkurta | 1989 m. Monrealis, Kvebekas, Kanada |
| Įkūrėjas (-ai) | Dov Charney |
| Centrinė būstinė | Jungtinės Amerikos Valstijos Los Andželas, Kalifornija, Jungtinės Amerikos Valstijos |
| Vietų skaičius | 248 parduotuvės (2013) |
| Produkcija | drabužiai • aksesuarai • batai |
| Pajamos | Didėjimas 633,9 mln. JAV dol. (2013) |
| Darbuotojų | apie 11 000 (2014) |
| Tinklalapis | www.americanapparel.net |

**„American Apparel"** – tarptautins amerikiečių drabužių parduotuvių tinklas. Įkurtas 1989 m. Kanadoje, 20-yje pasaulio šalių veikia beveik 250 „American Apparel" parduotuvių.

Istorija
--------

Kompaniją 1989 m. įkūrė kanadietis Dov Charney. 2003 m. spalio 13 d. „American Apparel" atidarė savo pirmąją parduotuvę Monrealyje, Kanadoje, netrukus ir Niujorke bei Los Andžele; darbuotojų skaičius pasiekė 1300. 2006 m. penkiose šalyse buvo atidaryta daugiau nei 100 parduotuvių. Kompanija nusipirko visas teises į savo produktų tiekėjus bei franšizių valdytojus, kad galėtų valdyti visas parduotuves kaip viena kompanija. „American Apparel" tapo pirmuoju drabužių tinklu, atidariusiu parduotuvę virtualiame žaidime „Second Life", parduodamas beveik 2000 prekių.

2007 m. kompanija tampa vieša ir padidina savo parduotuvių skaičių dvigubai iki 280 dvidešimtyje šalių. 2008 m. kompanijos akcijų vertė pasiekė 14 JAV dol. Tais pačiais metais laikraštis „The Guardian" paskelbė „American Apparel" metų prekės ženklu. 2009 m. kompanijos įkūrėjas Dov Charney pateko į 100 žurnalo „Times" sudaromą pačių įtakingiausių žmonių sąrašą. Tais pačiais metais „American Apparel" buvo priversta atleisti 1500 nelegalių imigrantų, dirbusių kompanijoje. 2010 m. „American Apparel" akcijų vertė nukrito iki 75 centų, metinis nuostolis siekė 30 mln. JAV dol.

„American Apparel" parduotuvė

Parduotuvės
-----------

„American Apparel" turi 248 parduotuves 20-yje pasaulio šalių; 2014 m. pradžioje Jungtinėse Valstijose parduotuvių buvo 139, Kanadoje – 32 bei 77 prekybos taškai, esantys kitose šalyse. Kompanijos parduotuvių skaičius per kelerius metus sumažėjo, 2010 m. pasaulyje jų buvo 272, 2011 m. – 249, o 2012 m. – 251 parduotuvė. Pajamos 2013 m. siekė 633,9 mln. JAV dol. Kompanijos pardavimai kiekvienais metais didėja, 2012 m. pajamos siekė 617 mln. 2011 m. – 547 mln. 2010 m. – 532 ir 2009 m. – 558 mln. JAV dolerių.

Pagal 2013 m. gruodžio 31 d. duomenis, „American Apparel" parduotuvės veikė šiose šalyse: (skliausteliuose – parduotuvių skaičius):

* Amerika:  JAV (139),  Kanada (32),  Meksika (1),  Brazilija (1);
* Azija:  Pietų Korėja (5),  Japonija (4),  Kinija (2),  Izraelis (1);
* Okeanija:  Australija (5);
* Europa:  Jungtinė Karalystė (22),  Prancūzija (12),  Vokietija (10),  Nyderlandai (3),  Švedija (2),  Italija (2),  Šveicarija (2),  Austrija (1),  Belgija (1),  Ispanija (1),  Airija (1).

Šaltiniai
---------

|  |  |
| --- | --- |
|  | **Vikiteka: American Apparel** – vaizdinė ir garsinė medžiaga  |

1. 1 2 3  „2013 Annual Report" Kasmetinė kompanijos finansinė ataskaita, 2014 m. balandžio 1 d. Nuoroda tikrinta 2014 m. liepos 25 d.
2. ↑  Home > About Us > Investing In The Future Oficialus kompanijos tinklalapis. Nuoroda tikrinta 2014 m. liepos 25 d.

Nuorodos
--------

* Oficialus „American Apparel" tinklalapis Archyvuota kopija 2014-08-02 iš Wayback Machine projekto.
* „American Apparel" socialiniame tinkle „Facebook"